
14. A feladat az antantra vonatkozik. (rövid) 
Hogyan és milyen eszközökkel bővítette a szövetségi rendszerét az antant? Foglalja össze a forrás, a térkép és a Történelmi atlasz segítségével! Térjen ki arra, hogy milyen ellentéteket eredményezett ez az antanton belül az I. világháború során! 

„Az antanthatalmak és Románia együttműködési szerződése Románia hadba lépéséről 
1. cikkely: Franciaország, Nagy-Britannia, Olaszország és Oroszország a Román Királyság területét a jelenlegi határai között minden tekintetben garantálja. 
2. cikkely: Románia hadat üzen Ausztria-Magyarországnak és a jelen szerződés katonai egyezményében megállapított módon és feltételek szerint meg is indítja ellene a hadműveleteket. Románia a hadüzenettel egyidejűleg megszakítja minden gazdasági és kereskedelmi kapcsolatát az antanthatalmak ellenségeivel. 
3. cikkely. Franciaország, Nagy-Britannia, Olaszország és Oroszország elismeri Románia jogát a 4. cikkelyben meghatározott, az Osztrák-Magyar Monarchiához tartozó területek bekebelezésére. [...] 
6. cikkely. Románia a béke előkészítésében, annak tárgyalásában, valamint azoknak a kérdéseknek a megvitatásában, amelyek a békekonferencia határozataival kapcsolatosak, ugyanolyan jogokat élvez, mint a többi szerződő fél.” (Együttműködési szerződés az antant és Románia között, 1916)

